Veräi fir biologesch-dynamesch Landwirtschaft

De Veräin fir biologesch-dynamesch LandwirtschaftRegistre de Commerce et des Sociétés, Nummer F107, och nach Demeter-Bond Lëtzebuerg genannt, war eng vun den zwou Organisatiounen zu Lëtzebuerg, déi sech mat der biologescher Landwirtschaft befaasst huet. De Veräi gouf den 12. Mäerz 1988 gegrënntCf. 
d'Statuten am Mémorial C N°1146: 54962-54965 vum 4.11.2005, wou de Veräi follgenden Numm dréit: "VERÄIN FIR BIOLOGESCH-DYNAMESCH LANDWIRTSCHAFT, A.s.b.l., DEMETER-BOND LËTZEBUERG". D'Grënnungsstatuten fënnt een am Mémorial C N°159 vum 10. Juni 1988..

De Veräin huet Baueren, Gäertner, Veraarbechter an Händler regruppéiert, déi net nëmmen d'EU-Bio-MindestnormenCf. EU-VO 2092/91 Ökologischer Landbau a Follgeveruerdnungen erfëllt hunn, mä no deenen nach méi strengen Demeter-Richtlinne geschafft hunn.

De Veräin huet Treffe vu Produzenten, Konferenzen a Seminairen organiséiert.

De Veräi war Member zu Lëtzebuerg vun der Natur- an Ëmweltschutzvereenegung Natura a vun etika, international bei IFOAM, Demeter International e. V. (1997) an IDBAIBDA = International Biodynamic Association = Internationale Veräi fir biologisch-dynamesch Landwirtschaft (2007).

Zesumme mat der ASBL Vereenegung fir biologesche Landbau Lëtzebuerg huet den Demeter-Bond d'Zäitschrëft "Agrikultur"Agrikultur - Magazin für ökologische Agrar- & Esskultur in Luxemburg erausginn.

De Veräi fir biologesch-dynamesch Landwirtschaft gouf am Dezember 2012 opgeléist an ass zesumme mat der Vereenegung fir biologesche Landbau Lëtzebuerg an der Vereenegung fir Biolandwirtschaft Lëtzebuerg opgaangen.

 Kuckt och 
 Bio-Bauere-Genossenschaft Lëtzebuerg

Kategorie:ASBLen zu Lëtzebuerg